Si det med jazz

Si det med jazz (orig. Close Harmony) er en amerikansk filmmusikal fra 1929, regissert av John Cromwell og A. Edward Sutherland og produsert av Paramount Pictures. I hovedrollene spiller Charles «Buddy» Rogers og Nancy Carroll. Filmen handler om en kvinnelig musikalstjerne som ønsker å hjelpe en strevende musiker som hun er forelsket i. Manus er skrevet av Percy Heath og John V.A. Weaver, basert på en historie skrevet av Elsie Janis og Gene Markey.

 Handling 
Al West (Charles «Buddy» Rogers) leder et jazzband, men sliter med å nå ut til publikum. Han er på etterskudd med husleien og en kveld holder han på å bli arrestert av politiet på grunn av de økonomiske problemene. Da møter Al tilfeldigvis musikalstjernen Marjorie Merwin (Nancy Carroll), som blir betatt av ham. Hun betaler gjelden hans og sørger for at han blir ansatt på Babylon Theatre, der hun arbeider. Als band er en suksess og han lover å gifte seg med Marjorie så snart han tjener 1000 dollar i uken. 

Sjefen for teateret, Max Mindel (Harry Green), er også interessert i Marjorie og gir Al sparken da han innser at hun er forelsket i ham. Sangduoen Barney & Bey (Jack Oakie og Richard «Skeets» Gallagher) blir ansatt for å erstatte Al. De krangler stadig og Marjorie later som hun er interessert i dem begge, i håp om å bryte opp duoen. Planen lykkes og Max vil ansette Al igjen, med en lønn på 1000 dollar. Da Al finner ut hva Marjorie har gjort, vil han imidlertid ikke ha jobben. Han ender til slutt opp med å ta sjansen og de kan fortsette romansen.

 Medvirkende 
 Charles «Buddy» Rogers som Al West
 Nancy Carroll som Marjorie Merwin
 Harry Green som Max Mindel
 Jack Oakie som Ben Barney
 Richard «Skeets» Gallagher som Johnny Bay
 Matty Roubert som Bert
 Ricca Allen som fru Prosser
 Wade Boteler som politibetjent Kelly
 Baby Mack som tjenestepiken Syvil
 Oscar Smith som George Washington Brown
 Greta Granstedt som Eva Larue
 Gusztáv Pártos som Gustav
 Jesse Stafford som seg selv

 Musikk 

 Referanser 

 Eksterne lenker 


Kategori:Filmer fra 1929
Kategori:Filmmusikaler fra USA
Kategori:Sort-hvitt-filmer
Kategori:Engelskspråklige filmer